Andres läinud kord Saarisu Metsaõue oja äärt mööda Jüriõue poole. Väike tõhukoer olnud tal ligi. Sädeme metsas leidnud lumes värsked jänesejäljed, pärast ühes nendega ka rebasejäljed, kes jänest taga ajanud. Jõudnud kohale, kus rebane olnud jänese ära murdnud ja ta pead närinud. Seal leidnud ta veel ilvese jäljed, kes rebast taga ajanud. Jäljed juhtinud Andrest edasi sinna, kus rebane ilvese saagiks langenud. Ilves murdnud rebase maha, kuid jätnud tervelt sinna paika ja jätkanud oma teed. Andrese koer leidnud ka ilvese üles, see olnud ühe pika, lageda männi otsas. Andres võtnud püssi, lasknud ja ilves kukkunud, kuid mitte maha, vaid kahe männiharu vahele. Sinna jäänud ripnema.